b'\n_START_ARTICLE_\nPaskolampi (Nokia)\n_START_SECTION_\nMaantietoa\n_START_PARAGRAPH_\nLammen pituus on 200 metri\xc3\xa4, leveys 150 metri\xc3\xa4 ja sen pinta-ala on 1,2 hehtaaria. Se sijaitsee 600 metri\xc3\xa4 Pyh\xc3\xa4j\xc3\xa4rven Malvasel\xc3\xa4n perukan lahdesta, J\xc3\xa4nij\xc3\xa4rvest\xc3\xa4, l\xc3\xa4nteen yli 30 metri\xc3\xa4 korkean moreenim\xc3\xa4en p\xc3\xa4\xc3\xa4ll\xc3\xa4 Ekkermanninkulman it\xc3\xa4puolella. Se j\xc3\xa4\xc3\xa4 viereisen Humalojanvuoren taakse. Siihen laskee vain yksi mets\xc3\xa4oja kaakosta ja sen laskuoja l\xc3\xa4htee koilliseen pienen lammikon l\xc3\xa4pi ja laskee J\xc3\xa4nisj\xc3\xa4rven lahdenpohjukkaan. Rantaviivan pituus on 500 metri\xc3\xa4. Lampi on autio eik\xc3\xa4 sinne johda teit\xc3\xa4.\n_START_SECTION_\nHistoriaa\n_START_PARAGRAPH_\nPaskolammen l\xc3\xa4hihistoriassa ei n\xc3\xa4y karttoja tarkastelemalla mit\xc3\xa4\xc3\xa4n mielenkiintoista. Sen sijaan lammen laskuojan alkutaipaleella erottuu vuonna 1954 julkaistussa peruskartassa yhteismets\xc3\xa4palstalla suoritettu turpeenottoa, jonka pinta-ala on Paskolammen alasta noin puolet. Seuraavassa kartassa vuodelta 1975 alue on t\xc3\xa4yttynyt vedell\xc3\xa4. Tekolampi on aivan nelikulmion muotoinen, jollaisena se n\xc3\xa4kyy viel\xc3\xa4 1991 kartassa. Nykykartassa alue on kasvamassa umpeen eik\xc3\xa4 vesialue ole en\xc3\xa4\xc3\xa4 nelikulmion muotoinen.'